มทบ.25 ช่วยเกี่ยวข้าวเกษตรกร อำเภอชุมพลบุรี จังหวัดสุรินทร์ ที่ประสบความเสียหายจากน้ำท่วม
พันเอก ชินวิช เจริญพิบูลย์ รองผู้บัญชาการมณฑลทหารบกที่ 25 เปิดเผยว่า ได้นำกำลังพลจิตอาสา มทบ.25 จำนวน 25 นาย เข้าช่วยเหลือและให้กำลังใจประชาชนที่ได้รับผลกระทบจากน้ำมูลเอ่อล้นตลิ่งไหลท่วมพื้นที่นาข้าว ผลพวงจากอิทธิพลพายุเตี้ยนหมู่และคมปาซุ โดยร่วมกับส่วนราชการ ผู้นำชุมชนและประชาชนจิตอาสาในพื้นที่ ช่วยเกี่ยวข้าวในแปลงนาของ นายบุญเลิศ พวงศรี เกษตรกร  บ้านอ้อตลิ่งชัน ตำบลสระขุด อำเภอชุมพลบุรี จังหวัดสุรินทร์ ซึ่งถูกน้ำท่วมขังทำให้ได้รับความเสียหาย จำนวน 8 ไร่ โดยสามารถช่วยเกี่ยวข้าวได้ทั้งหมด 8 ไร่ บรรเทาความเดือดร้อนเบื้องต้นแก่ผู้ประสบภัยได้เป็นอย่างมาก จึงขอบคุณทุกภาคส่วนทุกหน่วยงาน ที่ได้เข้าไปช่วยเหลือในครั้งนี้